Sklep Splošnega sodišča (peti senat) z dne 9. januarja 2012 – Neubrandenburger Wohnungsgesellschaft proti Komisiji
(Zadeva T-407/09)
„Ničnostna tožba – Državne pomoči – Pogodbe o prodaji stanovanj v okviru privatizacije javnih stanovanj v Neubrandenburgu – Pritožba – Akt, zoper katerega ni pravnega sredstva – Nedopustnost – Tožba zaradi nedelovanja“
1.                     Ničnostna tožba – Izpodbojni akti – Akti, ki imajo zavezujoče pravne učinke – Dopis Komisije, ki vsebuje le prvo začasno analizo
glede morebitne državne pomoči – Izključitev (člen 230 ES) (Glej točke od 25 do 27, 29 in 30.)
2.                     Tožba zaradi nedelovanja – Opomin instituciji – Oblikovanje stališča v smislu člena 232, drugi odstavek, ES – Pojem – Dopis
Komisije, ki vsebuje le prvo začasno analizo glede morebitne državne pomoči – Vključitev – Nedopustnost (člena 88(2) ES in 232 ES)
(Glej točke od 37 do 39 in 41.)
Predmet
Na eni strani predlog za razglasitev ničnosti domnevne odločbe Komisije v dopisu z dne 29. julija 2009, v katerem je navedeno,
da nekatere pogodbe, ki jih je tožeča stranka sklenila glede prodaje stanovanj v okviru privatizacije javnih stanovanj v Neubrandenburgu,
ne spadajo na področje uporabe člena 87(1) ES, in na drugi strani predlog za ugotovitev nedelovanja Komisije v smislu člena 232 ES,
ker naj ta ne bi oblikovala stališča v zvezi s temi pogodbami na podlagi člena 4 Uredbe Sveta (ES) 659/1999 z dne 22. marca 1999
o določitvi podrobnih pravil za uporabo člena [88 ES] (UL, posebna izdaja v slovenščini, poglavje 8, zvezek 1, str. 339).
Izrek
1.
Tožba se kot nedopustna zavrže.
2.
Družba Neubrandenburger Wohnungsgesellschaft mbH nosi svoje stroške ter stroške Komisije in družb Bavaria Immobilien Beteiligungsgesellschaft
mbH & Co. Objekte Neubrandenburg KG in Bavaria Immobilien Trading GmbH & Co. Immobilien Leasing Objekt Neubrandenburg KG.